Messi szerint a Real Madrid gyengébb lett Ronaldo nélkül | Sportvilág | Szeged - delmagyar.hu
Sportvilág > Messi szerint a Real Madrid gyengébb lett Ronaldo nélkül
2018.09.03. 20:45
Az argentin támadó elmondta, hogy meglepte a portugál sztár távozása, de hozzátette, hogy kiváló gárdához igazolt.
"A Real Madrid a világ egyik legjobb együttese, nagyszerű kerete van, de az evidens, hogy Ronaldo nélkül kevésbé jó, míg a Juventus vele az egyik legnagyobb favorittá lépett elő a Bajnokok Ligája megnyerését illetően" - mondta hétfőn a Catalunya Rádiónak az argentin támadó, akit meglepett a portugál sztár távozása, de hozzátette, hogy kiváló gárdához igazolt.
A Barcelona és ősi riválisa, a királyi gárda is hibátlanul rajtolt a spanyol bajnokságban, azaz mindkét gárda megnyerte első három mérkőzését.
Messi arról is beszélt, hogy még mindig fáj neki a római eredmény, amely miatt már a negyeddöntőben búcsúztak az előző idényben. Megjegyezte, éppen ezért a katalánok egyértelmű célja, hogy 2015 után ismét elhódítsák a BL-trófeát. Szerinte ehhez nagyszerű a kerete a Barcelonának.
A gránátvörös-kékek a csoportkörben az Internazionaléval, a Tottenham Hotspurrel és a PSV Eindhovennel szerepelnek azonos csoportban.
40-szeres bolgár válogatott játékossal erősít a Vidi
A 26 éves játékos szerint a szerződés megkötésekor fontos szempont volt, hogy a Vidi bejutott az… Tovább olvasom